Diari Oficial de la Generalitat Valenciana


Sumari del DOGV 2788, del 10-07-1996 (1996/838747)

ORDRE de 10 de juny de 1996, del conseller de Presidència, per la qual es convoquen dues beques per a la formació d'especialistes en economia valenciana en el Gabinet de Planificació, Estudis i Avaluació de la Conselleria de Presidència.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2788

Data del DOGV
:   10-07-1996

Secció del DOGV
:   ALTRES DISPOSICIONS

Número del document
:   1996/838747


Data del document
:   10-06-1996

Organisme emissor
:   Conselleria de Presidència

Tipus de document
:   Ordre

ORDRE de 10 de juny de 1996, del conseller de Presidència, per la qual es convoquen dues beques per a la formació d'especialistes en economia valenciana en el Gabinet de Planificació, Estudis i Avaluació de la Conselleria de Presidència.   
El Gabinet de Planificació, Estudis i Avaluació de la Conselleria de Presidència té atribuïdes, entre altres, les competències d'elaboració d'informes tècnics per al desplegament de directrius i estratègies que servisquen de base a la planificació general de l'acció del Consell i a la coordinació de l'activitat de l'administració autonòmica.   
Per al desplegament d'aquestes competències resulta oportú convocar un concurs públic per a l'adjudicació de dues beques de doctorat per a la formació d'especialistes en economia valenciana. La finalitat és l'elaboració de models economètrics per a l'observació i anticipació del cicle de l'activitat econòmica valenciana, objecte necessari per a la presa de decisions estratègiques d'alta direcció.  
Per tot això, en ús de les facultats que confereix l'article 35 de la Llei de la Generalitat Valenciana 5/1983, de 30 de desembre, del Govern Valencià,  
ORDENE  
Article 1  
El Gabinet de Planificació, Estudis i Avaluació, de la Conselleria de Presidència ha dotat dues beques vinculades als departaments d'Anàlisis Econòmiques i Economia Aplicada de la Universitat de València (Estudi General) en les especialitats d'economia i ciències empresarials a fi de completar la seua formació pràctica en matèria d'economia valenciana. Les beques es regiran pel Decret 108/1992, de 6 de juliol, del Govern Valencià.  
Article 2  
El tema d'economia valenciana objecte dels projectes és l'evolució recent i prospectiva del sector industrial a través del comportament actual de les rames industrials més representatives.  
Article 3  
1. Podran optar a l'obtenció d'aquestes beques els qui reunisquen els requisits següents:  
a) Nacionalitat de la Unió Europea.  
b) Títol superior (llicenciatura o enginyeria superior).  
c) No patir malaltia o discapacitat que impossibilite el compliment de les seues obligacions.  
2. Es consideraran mèrits complementaris (degudament justificats):  
a) Haver cursat o estar matriculat en tercer cicle en els departaments d'Anàlisi Econòmica i Economia Aplicada.  
b) Coneixements d'anglés.  
c) Coneixements de valencià.  
d) Coneixements d'informàtica.  
e) Altres titulacions d'interés.  
Article 4  
El període de duració de les beques comprendrà des del començament que s'assenyale fins l'acabament de l'exercici de 1996.  
Article 5  
Les beques estaran dotades amb 150.000 pessetes mensuals, amb un import total de 3.600.000 (tres milions sis-centes mil pessetes), i es considerarà el període d'un any.  
Es finançaran a càrrec dels pressuposts de la Generalitat Valenciana per a l'exercici 1996, codi de la línia 403/96, codi comptable núm. 1893 del programa 112.30.  
Aquesta convocatòria i la concessió de les beques es condicionen a la previsió del crèdit adequat i suficient en els pressupostos esmentats. L'import de les beques es pagarà mensualment, després del certificat previ del director del projecte on els becaris realitzen les seues pràctiques.  
Article 6  
Els becaris realitzaran els estudis i pràctiques que els siguen encomanats segons la memòria projecte i supervisats pel director del projecte.  
Article 7  
Els impresos de sol·licitud estaran a disposició de les persones interessades en el Registre General de la Conselleria de Presidència (c/ Juristes, núm. 18, de València). Els candidats hauran de presentar-lo en el mateix Registre General o trametre'l per qualsevol de les formes que estableix l'article 38.4, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
En aquestes caldrà consignar la direcció i el telèfon de l'interessat.  
El termini de presentació serà de 15 dies hàbils comptadors des de l'endemà de la publicació d'aquesta ordre en el Diari Oficial de la Generalitat Valenciana.  
Article 8  
Les sol·licituds hauran d'anar acompanyades de la documentació següent:  
1. Currículum del sol·licitant.  
2. Memòria del projecte proposat que desplegarà al llarg del període de gaudi de les beques.  
3. Certificat de l'expedient acadèmic (original o fotocòpia compulsada) de l'aspirant.  
4. Títol que acredite els coneixements d'anglés.  
5. Títol que acredite els coneixements de valencià.  
6. Certificat que acredite els coneixements informàtics.  
7. Certificat que acredite la possessió d'altres títols i mèrits professionals o acadèmics que es desitgen al·legar.  
8. Fotocòpia del DNI o del passaport.  
9. Declaració jurada de no tenir cap relació laboral i d'estar al corrent de les seus obligacions fiscals.  
Article 9  
La valoració dels candidats s'efectuarà segons el barem següent:  
1. Currículum, de 0 a 5 punts.  
2. Memòria del projecte, de 0 a 4 punts.  
3. Coneixements d'anglès, de 0 a 3 punts.  
4. Coneixements de valencià, de 0 a 2 punts.  
5. Coneixements informàtics, de 0 a 3 punts.  
6. Altres mèrits degudament justificats, de 0 a 3 punts.  
7. Prova escrita, de 0 a 6 punts.  
8. Entrevista, de 0 a 4 punts.  
Seran excloses les sol·licituds dels aspirants que ja tinguen una relació laboral remunerada.  
Els mèrits que s'adduïsquen tindran que ser acreditats, mitjançant compulsa, en el moment de presentació de les sol·licituds.  
Article 10  
Les beques seran concedides per resolució del conseller de Presidència, a proposta de la comissió avaluadora i en el termini màxim de tres mesos des de l'acabament del termini de presentació de les sol·licituds.  
Article 11  
La comissió avaluadora estarà formada per:  
- Els directors dels departaments, que actuaran com a presidents.  
- Dos representants designats per la Conselleria de Presidència.  
- Els directors dels projectes.  
- Els secretaris dels departaments, que actuaran com a secretaris del concurs.  
Article 12  
El procés de selecció tindrà les fases següents:  
1. La comissió avaluarà els mèrits aportats per cada sol·licitant, deduïts dels documents aportats.  
2. Es convocarà els sol·licitants que superen els cinc punts en la fase 1a per a la realització de la prova escrita a què es fa referència en el article novè, punt 7 d'aquesta ordre, sobre un tema relacionat amb els temes proposats en l'article segon.  
3. La comissió avaluadora cridarà a l'entrevista els candidats que en les fases 1a i 2a superen els 10 punts.  
Sumats els punts obtinguts en les fases 1a, 2a i 3e, s'exposarà la llista en el tauler dels departaments durant set dies, per a la fase d'al·legacions.  
Mitjançant la resolució del conseller de la Presidència es publicarà en el Diari Oficial de la Generalitat Valenciana el resultat i l'adjudicació definitiva.  
Article 13  
Drets, obligacions, tutoria i incidències dels becaris:  
1. Acceptar i complir les normes establides en l'articulat d'aquesta convocatòria, com també les instruccions que, durant el període de vigència de la beca, reba del director del projecte que supervise l'activitat dels becaris.  
2. Començar l'aprofitament de la beca dins del termini que s'assenyale i desplegar la seua labor, sense que cap altre compromís impedisca o entrebanque el compliment dels compromisos adquirits.  
3. Totes aquelles activitats que calguen per al compliment dels objectius previstos.  
4. Realitzar les memòries i els informes sobre els coneixements i aconseguiments obtinguts a través de la labor desplegada.  
5. Les beques són incompatibles amb el gaudi de qualsevol altra beca, ajuda o activitat laboral regular. La infracció d'aquesta regla deixarà sense efecte la beca.  
6. La condició de becari no genera cap relació laboral ni administrativa amb la Generalitat Valenciana.  
7. Acabat el període de les beques, i després de l'informe previ d'assistència, aprofitament i aptitud del director del projecte, s'estendrà el certificat corresponent.  
8. El conseller de Presidència resoldrà les incidències que es produïsquen durant el període d'aprofitament de les beques a proposta del director del projecte, i podrà deixar sense efecte aquestes, després de l'audiència prèvia a l'interessat, en els casos següents:  
a) incompliment de les seues obligacions;  
b) no realitzar l'activitat que va motivar la concessió;  
c) deixar de reunir els requisits exigits en aquesta convocatòria.  
Davant les incidències, renúncies, abandonaments o incompliments que deixen vacant una beca, es procedirà a cobrir aquesta segons l'ordre establit en la borsa de reserva que resulte del procés de selecció.  
València, 10 de juny de 1996  
El conseller de Presidència,  
JOSÉ JOAQUíN RIPOLL SERRANO